|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

03.10.2024 г.

**Смартфони за всеки вкус без оскъпяване от А1 през октомври**

* *Вземи нов 5G смартфон* ***на лизинг с******0% лихва*** *за 24 месеца от А1.*
* *Разнообразие от модели висок и среден клас, сред които* ***Motorola Edge 50 Pro, Samsung Galaxy A25, iPhone 14, Honor Magic 6 Lite*** *и други.*

[През октомври А1 предлага специална селекция смартфони от висок и среден клас на лизинг без оскъпяване.](https://www.a1.bg/leased-0) До края на месеца потребителите на телекома могат да избират от разнообразие от модели, сред които Motorola Edge 50 Pro, Samsung Galaxy A25, iPhone 14 и HONOR Magic 6 Lite, достъпни с 0% лихва за 24 месеца с план Unlimited Ultra.

**Motorola Edge 50 Pro**

Motorola Edge 50 Pro разполага с висококачествена тройна основна камера 50 MP + 13 MP + 10 MP и мощна 50-мегапикселова предна камера за ефектни селфита. Благодарение на вградения изкуствен интелект, камерата автоматично се адаптира към движенията ви, докато снимате, като същевременно проследява обекта на заснемане. По този начин той е непрекъснато на фокус независимо как и къде се движи в кадъра, което води до високо качество на кадрите. Моделът е задвижван от процесор Snapdragon® 7 Gen 3 Mobile Platform и разполага с 6,7-инчов Super HD pOLED дисплей. Мощната батерия от 4500 mAh осигурява до 40 часа заряд и има възможност за бързо безжично зареждане TurboPower™ 50W. През целия месец Motorola Edge 50 Pro 512 GB може да бъде закупен в комплект с безжични слушалки ttec Mode на лизинг без оскъпяване срещу 28,74 лева на месец с двугодишен план от А1.

**Samsung Galaxy A25 5G**

Компактният Samsung Galaxy A25 5G е още един модел, част от промоционалната селекция на А1, който едновременно отговаря на изискванията за качество и цена. Смартфонът притежава 6,5-инчов FHD + Super AMOLED дисплей със 120Hz честота на опресняване, Vision Booster за добра видимост дори на открито и специална защита за очите Eye Comfort Shield. Моделът разполага с тройна система от камери (50 MP + 8 MP + 2 MP основна камера и 13 MP предна камера) и се задвижва от процесор Exynos 1280. До края на октомври Samsung Galaxy A25 5G 128 GB се предлага срещу 7,08 лева на месец с 0% лихва за 24 месеца от А1 в комплект с безжични слушалки ttec Mode.

**HONOR Magic6 Lite 5G**

С голям, 6,78-инчов AMOLED дисплей, мощен Snapdragon® 6 Gen 1 процесор и 5300 mAh батерия, HONOR Magic6 Lite 5G е още един много добър избор от специалните предложения на А1. Моделът разполага с невероятна 360-градусова защита на цялото устройство, която гарантира неговата здравина при падане до метър и половина. Освен това има 5-степенна защита за очите, както и устойчивост на прах и вода, което го прави перфектният избор за деца. Основната камера на този смартфон е с впечатляващите 108MP, което го превръща в любим и на феновете на мобилна фотография. Сега HONOR Magic6 Lite 5G 256 GB се предлага за 10,38 лева на месец без оскъпяване с двугодишен абонаментен план Unlimited Ultra и слушалки ttec Mode.

**iPhone 14**

За феновете на Apple, А1 предлага класическия iPhone 14 128 GB срещу 37,44 лева на месец с план Unlimited Ultra. Компактният модел идва в голям набор от цветове – Midnight, Starlight, Purple, Blue и Red и е подходящ за всеки, който обича по-малките смартфони, но не желае да се ограничава спрямо неговите функции. iPhone 14 разполага с 6,1’’ Super Retina XDR OLED HDR10 дисплей и се задвижва от A15 Bionic чип. Системата от камери се състои от 12MP основна и 12MP ултраширока, както и 12-мегапикселова селфи камера. Моделът разполага със стъклен гръб, здрав, алуминиев корпус и притежава IP68 рейтинг за здравина.

Пълната селекция смартфони на лизинг без оскъпяване може да откриете на [A1.bg](https://www.a1.bg/leased-0).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*